### 20.    [adresse] Kalundborg ved Specialcenter Xenia Holst

**Åbent**

Sagsnr.: 326-2017-36144       J.nr.: 84.10.00           Dokumentnr.:
326-2017-257901

**Sagstype**

Beslutning.

**Resume og sagens baggrund**

Kommunalbestyrelsen skal beslutte, om der skal indledes en
proces med CSU mhp. ikke længere at udpege medlemmer til bestyrelsen.

**Indstillinger**

Kommunaldirektøren indstiller, at der indledes en proces
mhp. at Kommunalbestyrelsen ikke længere udpeger medlemmer til bestyrelsen for
CSU.

**Behandling**

Kommunalbestyrelsen.

**Sagsfremstilling**

Bestyrelsen fastlægger budget inden for den økonomiske ramme
fastlagt af Kommunalbestyrelsen, afgiver udtalelse ved ansættelse/afskedigelse
af afdelingsledere, lærere og andet personale samt fastsætter retningslinjer
for skolens tilbud.

Kommunalbestyrelsen har p.t. udpeget 2 medlemmer og 2
stedfortrædere til bestyrelsen for Voksenspecialskolen/CSU Kalundborg ved
Specialcenter Xenia Holst for perioden 2018-2021.

Det er ikke et krav, at de valgte er medlemmer af
Kommunalbestyrelsen.

De politiske partier i den afgående Kommunalbestyrelse har
tidligere drøftet hensigtsmæssigheden i, at Kommunalbestyrelsen udpeger
repræsentanter til CSU, idet kommunen således både er bestiller (via politisk
udvalg) og udfører (bestyrelsen), og har påpeget, at der ikke er behov for at
Kommunalbestyrelsen udpeger hertil.

Såfremt Kommunalbestyrelsen fortsat ønsker at være
repræsenteret i bestyrelsen for CSU, vil udpegningen finde sted på Kommunalbestyrelsens
ordinære møde i januar 2018.

Lovgrundlaget er Lov om specialundervisning for voksne samt Styrelsesvedtægten
for Voksenspecialskolen/CSU Kalundborg ved Specialcenter Xenia Holst.

**Kommunalbestyrelsens møde den 1.
december 2017:**

Kommunalbestyrelsen vedtog, at udvalget påtænkes nedlagt/at
der ikke sker udpegning. Det besluttes endeligt på mødet i januar.